Буџетскиот совет на Собранието на Република Македонија на Седмата седница одржана на 16 октомври 2009 година ги разгледа

**Активностите на Буџетскиот совет на Собранието на Република Македонија кои произлегуваат од Законот за Собранието на Република Македонија (''Службен весник на Р.М '' бр.104/2009)** и врз основа на расправата едногласно ги усвои следните:

**З а к л у ч о ц и**:

1. Буџетскиот совет ја разгледа и ја прифати Финансиската конструкција за ангажирање на надворешни соработници-советници во Собранието на Република Македонија, подготвена од Секторот за финансиски и економски прашања.

2. Буџетскиот совет го задолжува генералниот секретар на Собранието на Република Македонија да определи лица од Службата на Собранието на Република Македонија за учество во работната група која во рок од дваесет дена ќе изготви Предлог правилник за начинот на располагање и набавување на недвижните и движните ствари, како и евидентирањето и попишувањето на имотот.

3. Буџетскиот совет го задолжува генералниот секретар на Собранието да определи лица од Службата на Собранието за учество во работната група која во рок од дваесет дена ќе изготви Предлог одлука за определување на висината на средствата потребни за остварување на контакти на пратениците со граѓаните.

4. Буџетскиот совет го задолжува генералниот секретар на Собранието на Република Македонија и Секторот за финансиски и економски прашања во Собранието на Република Македонија да подготват проекција на финансиските средства кои би биле потребни за одржување на една надзорна расправа.

5. Согласно член 28 став(1) од Законот за Собранието на Република Македонија, Буџетскиот совет одлучи пратениците Оливер Деркоски и Миле Андонов да присуствуваат на средбата која ќе се одржи на 19 октомври 2009 година во Министерството за финансии, на која ќе се разгледува Предлог-буџетското барање на Собранието на Република Македонија за 2010 година и периодот 2010-2011 година, ќе се вршат консултации и усогласувања во однос на финансиската проекција на потребни средства на Собранието на Република Македонија.

6. Овие заклучоци да се достават до претседателот на Собранието на Република Македонија, до генералниот секретар на Собранието на Република Македонија и до раководителот на Секторот за финансиски и економски прашања во Собранието на Република Македонија.

ПРЕТСЕДАТЕЛ

НА БУЏЕТСКИОТ СОВЕТ НА СОБРАНИЕТО

НА РЕПУБЛИКА МАКЕДОНИЈА,

Светлана Јакимовска,